86.		Žaloba o zaplatenie príspevku na úhradu škody za nesplnenie povinnosti na jej odvrátenie (§ 181 ZP)
Okresný súd
Ružomberok
Žalobca:	ABC, s.r.o. Ružová ul. č. 10, 010 01 Žilina, IČO: 12345678, 
		zastúpená Ing. Vladimírom Milučkým
Žalovaný:	Ján Hladký, Stodolova ul. č. 2, 010 01 Žilina
Vec:	Žaloba o zaplatenie finančnej čiastky 300 eur s prísl.
I.
Žalovaný pracuje v našej spoločnosti ako colný deklarant na základe pracovnej zmluvy uzatvorenej 28. 2. 2022. Dňa 15. mája 2022 po skončení pracovnej smeny videl, že z vodovodného kohútika neustále tečie voda pre stratu jeho funkčnosti. Aj napriek tomu, že to registroval, a že si bol vedomý, že z kancelárie odchádza ako posledný, neupozornil svojho nadriadeného na hroziacu škodu, ani sám proti hroziacej škode nezakročil.
Dôkaz:
–	Pracovná zmluva zo dňa 28. 2. 2022
–	Výsluch žalovaného
–	Výsluch Petra Sokola – vedúceho oddelenia
II.
Porucha vodovodného kohútika spôsobila vytopenie kancelárie a znehodnotenie zariadenia vrátane počítačov v hodnote 8 000 eur. Táto škoda nemohla byť uhradená inak, ale dalo sa jej zabrániť, ak by žalovaný poruchu nahlásil pri odchode z pracoviska na vrátnici, alebo ak by bol sám odstavil hlavný uzáver prívodu vody. Preto žalobca žiada od žalovaného, aby na úhradu škody z preventívnych dôvodov prispel sumou 800 eur, ktorá sa rovná jeho priemernému mesačnému zárobku.
Dôkaz:
–	Opis mzdových listov žalobcu
–	Vyčíslenie škody
–	Výsluch účastníkov konania
III.
Žalobca listom z 20. 5. 2022 požiadal žalovaného o zaplatenie uvedenej sumy do 30. 5. 2022. Žalovaný na tento list vôbec nereagoval, ani žiadnu sumu neuhradil.
Dôkaz:
–	List z 20. 5. 2022
IV.
Navrhujeme preto vydať tento
rozsudok
Žalovaný je povinný zaplatiť žalobcovi 800 eur s príslušným úrokom z omeškania od 1. 7. 2022 do zaplatenia a nahradiť trovy konania, všetko do 15 dní od právoplatnosti rozsudku.
V Žiline 15. 6. 2022 
podpis žalobcu
Poznámka
Povinnosť prispieť na úhradu škody prichádza do úvahy iba v prípade, ak sa nepodarilo zistiť škodcu, alebo nemožno od priameho škodcu obdržať plnú náhradu škody. Zamestnávateľ teda musí najskôr uplatňovať náhradu škody na priamom škodcovi a až potom uplatňovať príspevok na náhradu škody od toho, kto nesplnil povinnosť na odvrátenie škody. Zavinenie preukazuje vždy zamestnávateľ.